
Elméleti Modell a Játékok Árukapcsolására a Videojáték-konzol Platformokon

Kulcsszavak: Videójáték, Platform, Árukapcsolás, Modell
Az online platformok körében az előfizetési szolgáltatásokon keresztül kínált csomagban értékesített tartalmak mára elterjedt stratégiává váltak. Ezt a tendenciát a rendkívül innovatív és gyorsan növekvő videojáték-ipar is alkalmazza. Olyan előfizetési csomagok, mint például a Sony PlayStation Plus és az Microsfoft Xbox GamePass eklőfizetései, jól szemléltetik ezt a megközelítést. Az előfizetési modellek népszerűsége ellenére az iparági szakirodalom túlnyomó-részt a platform által integrált tartalmak csomagolására koncentrál, azaz a konzol és a termék árukapcsolása, míg a fejlesztők által szállított tartalmak csomagolásának hatásai kevésbé feltár-tak.
Ennek a kutatásnak a célja egy elméleti keretrendszer kidolgozása, amely elemzi a fejlesz-tők által biztosított játékok csomagolásának hatásait a videojáték-konzol platformokon. A mo-dell 2 különböző fogyasztói típust különböztet meg: az egyik típus az indie és a tradicionális játékokat, mint egymás nem tökéletes helyettesítő termékei kezeli, a másik csoport teljesen füg-getlen termékekként kezeli a termékeket. A játékok továbbá vertikálisan is megkülönböztetésre kerülnek: a tradicionális játékok objektív értékelése magasabb, minden fogyasztató típus tekin-tetében. 2 árazási modell kerül összehasonlításra: az egyik eset a tradicionális àl a carte árazást alkalmazza, a másik esetben a platform tiszta árukapcsolást hajt végre.
Az eredmények azt mutatják, hogy a platform képes magasabb profitot realizáni az áru-kapcsolási modell bevezetésével. Fejlesztői perspektívából tekintve, az indie fejlesztők is reali-zálhatnak magasabb profitot, mivel a termékei csomagban árusítása a vonzóbb termékekkel, több fogyasztót eredményezhet. Ezzel szemben, a tradicionális vállalat csak akkor realizálhat többletet a tradicionális árazási stratégiához képest, ha kellően magas az alacsony fizetési ha-tárhajlandóságú fogyasztók száma vagy ha a játékaik objektív megítélése kellően jobb az indie játékokéhoz képest.



